text: 
  Hele gevinsten  -  godt og vel  -  gik til bagagerummet
  
  Når vi lægger Autographs røntgenfilm af den nye og den fhv. 80'er 
  over hinanden, ser vi  -  overraskende  -  at kabinen er krympet en 
  anelse ! Fra rummelighedsindeks 8869 til 8805 mm ( summen af kabinens
   9 vigtigste mål ).
  
  Det lille svind skyldes, at det lidt stejle bagsæde-ryglæn er skudt 
  15 mm frem. At højden over for- og bagsæde er mindsket med hhv. 10 
  og 8 mm, og at bredden i skulderhøjde for/bag tabte hhv. 4 og 10 
  mm.. Derimod gik det maksimale benstræk i førersædet op fra 1069 til 
  1082 mm med uændret sædehøjde. Et maks.-benstræk, der er en 
  lækkerbisken for super-langbenede.
  
  Med en pris på 280.000 kr. står Audi 80 2,0 E omgivet af 
  konkurrenter, hvis flertal i total-rummelighed er 1-2 klasser større. 
  Både ude og inde. Med sit rummelighedsindeks på 8805 mm har kun 
  BMW's 3-serie et hårstrå mindre kabine i en prisklasse, der toppes af
   rummeligheds-giganter som Citroen XM, Opel Omega og Peugeot 605.
  
  
  
  